**Ministru kabineta noteikumu projekta**

**“Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir izdarīt grozījumus Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”, mainot atbalstāmo darbību īstenošanas nosacījumus 8.4.1.specifiskā atbalsta mērķa "Pilnveidot nodarbināto personu profesionālo kompetenci" (turpmāk – 8.4.1.SAM) ietvaros. Tiesību akts stājas spēkā nekavējoties.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.474 “Darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumi Nr.474) nosaka kārtību, kādā īsteno 8.4.1.SAM, tai skaitā nosaka prasības Eiropas Sociālā fonda projekta iesniedzējam.Noteikumu projekts paredz tehnisku precizējumu veikšanu 18.1.apakšpunktā un precizējumus noteikumu 30.punktā, kas paredz svītrot nosacījumu par 8.4.1.SAM demarkāciju ar citiem specifiskajiem atbalsta mērķiem (turpmāk – SAM), jo tajos kā atbalstāmās darbības nav paredzētas MK noteikumu Nr.474 18.1.2., 18.1.3. un 18.1.4.apakšpunktā minētās atbalstāmās darbības vai līdzīgi mācību pasākumi, vai ir atšķirīgas SAM mērķa grupas. 8.4.1.SAM un MK noteikumu Nr.474 30.punktā minēto SAM finansējuma saņēmējiem uzliktais administratīvais slogs (datu pārbaude, lai noteiktu, vai persona ir iesaistīta kādā no minētajiem SAM), nav samērīgs, ņemot vērā mērķa grupu, SAM piedāvātā atbalsta atšķirības, kā arī pirmās uzņemšanas laikā konstatēto. Pirmās uzņemšanas pieredze 8.4.1.SAM liecina, ka vairāku 30.punktā minēto SAM projektu īstenotāji atteicās sniegt informāciju par personu iesaisti, pamatojot to ar nesamērīgu administratīvo slogu. Veicot pārbaudes, tika identificētas tikai 5 personas, kas uz iesnieguma par pieteikšanos mācībām 8.4.1.SAM brīdi bija citu SAM projektu mācību dalībnieki, un kuru dalības periods varēja pārklāties ar mācībām 8.4.1.SAM. Tomēr uz brīdi, kad šīs personas uzsāka dalību 8.4.1.SAM mācībās, dalība citu SAM projektu mācībās jau bija noslēgusies vai pārtraukta, tādējādi nepietiek tikai ar sākotnēji iegūto informāciju no citu SAM projektu īstenotājiem par mācībām 8.4.1.SAM pieteikušos dalību viņu projektos, bet šī informācija jāpārbauda atkārtoti, t.i., ja persona, kas pieteikusies mācībām 8.4.1.SAM faktiski kļūst par dalībnieku – atkāroti jālūdz informācija attiecīgo projektu īstenotājiem, kas padara procesu nesamērīgi laikietilpīgu.Papildus tam, MK noteikumu Nr. 474 30.punktā minēto SAM īstenošanas noteikumi neparedz demarkāciju ar 8.4.1.SAM, ņemot vērā atšķirīgas mērķa grupas un/vai atbalsta veidus, tādējādi vairāk nav pamatoti šādu ierobežojumu noteikt 8.4.1.SAM. Ņemot vērā MK noteikumu Nr. 474 3.punktā minēto mērķa grupu, kā arī 7.1.1. specifiskā atbalsta mērķa "Paaugstināt bezdarbnieku kvalifikāciju un prasmes atbilstoši darba tirgus pieprasījumam" un 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākuma "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" mērķa grupas, nav iespējama vienlaicīga personu iesaiste vairākos no minētajiem projektiem. Tāpat IZM ieskatā personas, kas atbilst 8.4.1.SAM mērķa grupai un pabeigušas bezdarbnieku apmācības, var pretendēt uz atbalsta saņemšanu 8.4.1.SAM, jo arī pēc apmācību pabeigšanas personām ir nepieciešama profesionālā pilnveide, lai mazinātu bezdarba risku un saglabātu savu konkurētspēju darba tirgū. Savukārt 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām", 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai", 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās", 9.1.4.4. specifiskā atbalsta mērķa "Dažādību veicināšana (diskriminācijas novēršana)" vai 9.1.3. specifiskā atbalsta mērķa "Paaugstināt resocializācijas sistēmas efektivitāti" mācību pasākumos ir paredzēta personu profesionālās kompetences pilnveide, tomēr tie ir mācību pasākumi, uz kuriem personu norīko darba devējs un kas nepieciešami amata pienākumu pildīšanai. Nav pamata personām, kas saņēmušas atbalstu mācībām kādā no minētajiem SAM, liegt atbalsta saņemšanu 8.4.1.SAM, jo tā mērķis ir personas profesionālās kompetences pilnveide atbilstoši personas vēlmēm un vajadzībām, piemēram, lai pārkvalificētos uz kādu darba tirgū pieprasītu profesiju, preventīvi mazinot bezdarba risku un veicinot savu konkurētspēju darba tirgū. Tāpat noteikumu projekts paredz precizētus personāla atlīdzības izmaksu nosacījumus, ņemot vērā, ka Valsts izglītības attīstības aģentūras (turpmāk - VIAA) īstenotajos  projektos 8.4.1.SAM un 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1.SAM) 7.2.1.2.pasākumā “Sākotnējās profesionālās izglītības programmu īstenošana Jauniešu garantijas ietvaros” (turpmāk - 7.2.1.2.pasākums) projektu ieviešanā tiek piesaistīts viens un tas pats vadības un īstenošanas personāls un šī personāla darba pienākumi vienlīdz attiecas uz dažādām mērķa grupām paredzētā atbalsta nodrošināšanai, proti, veicamā darba saturs un apjoms nav atkarīgs no tā, kāds ir mērķa grupas faktiskais sadalījums, personāla pienākumu un slodzes reāla nodalīšana starp projektiem nav iespējama.Esošā situācija nav saistāma ar standarta daļlaika izmaksu attiecināšanas principu atbilstoši Finanšu ministrijas kā vadošās iestādes vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014. - 2020. gada plānošanas periodā” nosacījumiem. Šajā gadījumā minēto projektu īstenošanas un projekta vadības personāla īstenojamie pienākumi ir vienādi, un to veikšana notiktu vienlaicīgi bez iespējas nodalīt katram projektam veltīto laiku un darbu (attiecīgi šajā gadījumā nav piemērojams nosacījums par vismaz 30 procentu slodzi vienā projektā), jo atbilstoši Ministru kabineta 2017.gada 19.septembra noteikumiem Nr.572 “Grozījumi Ministru kabineta 2016. gada 15. jūlija noteikumos Nr. 474 "[Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi](https://likumi.lv/ta/id/283669-darbibas-programmas-izaugsme-un-nodarbinatiba-8-4-1-specifiska-atbalsta-merka-pilnveidot-nodarbinato-personu-profesionalo-kompe...%22%20%5Ct%20%22_blank)"” turpmāk nodarbinātie jaunieši vecumā no 17 līdz 24 gadiem netiks uzņemti mācībās 7.2.1.2.pasākuma ietvaros, bet gan atbalsts sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā tiks nodrošināts 8.4.1.SAM ietvaros, atbilstoši līdzšinējiem 7.2.1.SAM 7.2.1.2.pasākuma nosacījumiem. Tāpat 7.2.1.2.pasākumā 2017.gada ziemas uzņemšanā papildu iesaistītie nodarbinātie jaunieši pabeidz mācības 8.4.1.SAM ietvaros un nepieciešamos maksājumus mācību izmaksu segšanai finansējuma saņēmējs sedz no 8.4.1.SAM finansējuma. Tādējādi šajā gadījumā nav piemērojams minētajās vadlīnijās ietvertais nosacījums par vismaz 30% slodzi vienā projektā, un šajā konkrētajā gadījumā personāla atlīdzības apmēru katrā projektā jānosaka atbilstoši mērķa grupas proporcijai.Noteikumu projekts paredz MK noteikumu Nr.474 20.¹punktā minētos nosacījumus piemērot ar 2017.gada 1.septembri, jo atbilstoši ievērojot Ministru kabineta 2017. gada 16. augusta sēdes protokola Nr. 39 48§ 2.2.apakšpunktam, Valsts izglītības attīstības aģentūrai tika atļauts 8.4.1.SAM ietvaros organizēt nodarbināto jauniešu vecumā no 17 līdz 24 gadiem uzņemšanu mācību uzsākšanai sākotnējās profesionālās izglītības programmās 2017.gada septembrī otrā un trešā profesionālās kvalifikācijas līmeņa ieguvei viena vai pusotra mācību gada laikā. Līdz ar to no 2018.gada 1.septembra, kad nodarbinātie jaunieši vecumā no 17 līdz 24 gadiem uzsāka mācības, iestājas situācija, kad projektu ieviešanā tiek piesaistīts viens un tas pats vadības un īstenošanas personāls un šī personāla darba pienākumi vienlīdz attiecas uz dažādām mērķa grupām paredzētā atbalsta nodrošināšanai, proti, veicamā darba saturs un apjoms nav atkarīgs no tā, kāds ir mērķa grupas faktiskais sadalījums, personāla pienākumu un slodzes reāla nodalīšana starp projektiem nav iespējama.Atbilstoši grozījumi iekļauti arī Labklājības ministrijas sagatavotajos Ministru kabineta 2015.gada 28.aprīļa noteikumu Nr.207 “Darbības programmas "Izaugsme un nodarbinātība" 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi” grozījumos. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Noteikumu projektam ir pozitīva ietekme uz 8.4.1.SAM mērķa grupu, ļaujot specifiskā atbalsta ietvaros saņemt atbalstu arī personām, kas iesaistītas citās Eiropas Savienības fondu finansētās aktivitātēs, kas saistītas ar profesionālās kompetences pilnveidi, bet saņemtais atbalsts atšķiras no 8.4.1.SAM ietvaros paredzētajiem mācību u.c. pasākumiem, ļaujot personām pilnveidot profesionālo kompetenci atbilstoši personīgajām vēlmēm un vajadzībām.Noteikumu projektam ir pozitīva ietekme uz finansējuma saņēmēju, jo, pirmkārt, tiek samazināts administratīvais slogs, neuzliekot finansējuma saņēmējam pienākumu pārbaudīt informāciju par personu dalību citos specifiskajos atbalsta mērķos, kas ir laika un resursu ietilpīgs process, otrkārt, grozījumi mazina neattiecināmu izmaksu risku, paredzot mehānismu, kā finansējuma saņēmēja projekta vadības un īstenošanas personālam, kas iesaistīts gan 8.4.1.SAM, gan 7.2.1.SAM 7.2.1.2.pasākuma īstenošanā, tiek aprēķinātas atlīdzības izmaksas. Noteikumu projekts būtiski neietekmē īstenošanā esošo 8.4.1.SAM projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātās personas vecumā no 17 gadiem, izglītības iestādes un to mācību personāls. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 4. | Atbilstības izmaksu monetārs novērtējums | Noteikumu projektā ietvertajam regulējumam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | MK projekta izstrādes stadijā sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra, Valsts izglītības attīstības aģentūra, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs K. Šadurskis

Vizē:

valsts sekretāre L.Lejiņa

19.03.2018 9:13

1661

M.Upeniece, 67047764

maija.upeniece@izm.gov.lv